Aardskudding tref Wes-KaapDie episentrum van Woensdagoggend se aardskudding. “Holy Moly! Was daai nou ŉ aardbewing in Malmesbury?” het die sanger en komediant, Wicus van der Merwe, op Twitter gevra kort nadat ŉ aardskudding van tien sekondes Woensdagoggend die Tulbagh-streek in die Wes-Kaap getref het. Volgens die Raad op Geowetenskap het ŉ skudding met ŉ magnitude van 3,7 omstreeks 09:14 voorgekom. Dit word as relatief klein beskou en geen beserings of erge strukturele skade is aangemeld nie. Op Twitter het mense gesê hulle het die skudding op Malmesbury, Melkbosstrand en Saron gevoel. Maryna Weeslig het in reaksie op Wicus se twiet geskerts : “Wicus dit is dalk net ŉ baie groot persoon wat lelik met moeder aarde kennis gemaak het.”